
PALANGOS MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LEIDIMO ĮRENGTI IŠORINĘ REKLAMĄ PALANGOS MIESTO SAVIVALDYBĖS TERITORIJOJE IŠDAVIMO TVARKOS APRAŠO

2013 m. spalio 9 d. Nr. A1-1014
Palanga

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 1 ir 2 punktais, Išorinės reklamos įrengimo taisyklių, patvirtintų Lietuvos Respublikos ūkio ministro 2013 m. liepos 30 d. įsakymo Nr. 4-670 1 punktu (Žin., 2013, Nr. 84-4245), 14.4 punktu, Vietinės rinkliavos už leidimo įrengti išorinę reklamą savivaldybės teritorijoje išdavimo nuostatų, patvirtintų Palangos miesto savivaldybės tarybos 2011 m. gruodžio 29 d. sprendimo Nr. T2-240 1 punktu, 5 punktu: 

1. T v i r t i n u  pridedamus:

1.1. Leidimo įrengti išorinę reklamą Palangos miesto savivaldybės teritorijoje išdavimo tvarkos aprašą;

1.2. Paraiškos dėl leidimo įrengti išorinę reklamą Palangos miesto savivaldybės teritorijoje išdavimo formą;

1.3. Leidimo įrengti išorinę reklamą Palangos miesto savivaldybės teritorijoje formą.

2. P r i p a ž į s t u  netekusiais galios:

2.1. Palangos miesto savivaldybės administracijos direktoriaus 2012 m. sausio 17 d. įsakymo Nr. A1-39 „Dėl leidimo įrengti išorinę reklamą Palangos miesto savivaldybės teritorijoje išdavimo tvarkos aprašo“ 1.1, 1.2 ir 1.3 punktus;


2.2. Palangos miesto savivaldybės administracijos direktoriaus 2012 m. rugsėjo 5 d. įsakumą Nr. A1-896 „Dėl direktoriaus 2012 m. sausio 17 d. įsakymo Nr. A1-39  pakeitimo“.

Direktorė
Akvilė Kilijonienė 

______________

PATVIRTINTA

Palangos miesto savivaldybės administracijos direktoriaus 
2013 m. spalio 9 d. įsakymo 

Nr. A1-1014
1.1 punktu

LEIDIMO ĮRENGTI IŠORINĘ REKLAMĄ PALANGOS MIESTO SAVIVALDYBĖS TERITORIJOJE IŠDAVIMO TVARKOS APRAŠAS
I. BENDROSIOS NUOSTATOS

1. Šiame tvarkos apraše (toliau tekste – tvarka) nustatomi leidimo įrengti išorinę reklamą (toliau – Leidimas) Palangos miesto savivaldybės (toliau – Savivaldybė) teritorijoje išdavimo, atsisakymo jį išduoti, Leidimo galiojimo sustabdymo, Leidimo galiojimo sustabdymo panaikinimo ir  Leidimo galiojimo panaikinimo reikalavimai. 

2. Šioje tvarkoje naudojamos sąvokos:

2.1. Leidimas – juridinis dokumentas, suteikiantis teisę asmenims įrengti  išorinę reklamą Palangos miesto savivaldybės teritorijoje.
2.2. Privati valda – asmenims nuosavybės teise priklausantys pastatai ar žemės sklypai, įregistruoti Nekilnojamojo turto registre.
2.3. Vietinė rinkliava – Savivaldybės tarybos sprendimu nustatyta privaloma įmoka už Leidimo išdavimą.
2.4. Išorinė reklama – reklama, kurios įvairios specialios (stendai, skydai, stulpai, vitrinos, ir pan.) ir pritaikytos (pastatų sienos, stogai, laikinieji statiniai, transporto priemonės, oro balionai ir pan.) pateikimo priemonės (toliau – Reklama) yra ne patalpose. Prie Reklamos priskiriamos trumpalaikė išorinė reklama ir išnešamoji reklaminė įranga.

2.5. Iškaba – ant (prie) reklaminės veiklos subjekto buveinės pastato arba reklaminės veiklos subjekto prekybos ar paslaugų teikimo vietos įrengiamas reklaminis įrenginys, ant kurio pateikiama informacija: reklaminės veiklos subjekto pavadinimas ir (arba) reklaminės veiklos subjekto prekybos ar paslaugų teikimo vietos pavadinimas (parduotuvė, viešbutis, kirpykla ir kt.), ir (arba) parduodamų prekių ar teikiamų paslaugų pavadinimas (avalynė, automobilių remontas ir kt.). Iškaba taip pat laikomas ant reklaminės veiklos subjekto buveinės arba prekybos ar paslaugų teikimo vietos pastato sienos, langų ar durų pateiktas reklaminės veiklos subjekto pavadinimas, jo prekybos ar paslaugų teikimo vietos arba parduodamų prekių ar teikiamų paslaugų pavadinimas.

Iškaboje taip pat gali būti nurodytas prekių ženklas, emblema, darbo laikas, reklaminės veiklos subjekto (fizinio asmens) vardas, pavardė.
2.6. Reklaminis įrenginys – speciali išorinės reklamos pateikimo priemonė (stendas, skydas, stulpas, vitrina ir pan.).

2.7. Kilnojamasis skydelis – reklaminis įrenginys, kurio plotas skiriamas nurodyti įmonės pavadinimą, darbo laiką, parduodamų produktų kainas, jų rūšis, priedus, standartus.

2.8. Trumpalaikė išorinė reklama – išorinė reklama, kurios skleidimo trukmė yra ne daugiau kaip vienas mėnuo.

3. Kitos tvarkoje vartojamos sąvokos atitinka Lietuvos Respublikos reklamos įstatyme, Lietuvos Respublikos ūkio ministro 2013 m. liepos 30 d. įsakymo Nr. 4-670 1 punktu patvirtintose Išorinės reklamos įrengimo taisyklėse (toliau – Taisyklės) ir kituose Lietuvos Respublikos įstatymuose apibrėžtas sąvokas. 
4. Tvarka nereglamentuoja:

4.1. politinės ir socialinės reklamos ir skelbimų, nesusijusių su ūkine komercine, finansine ar profesine veikla;

4.2. išorinės reklamos įrengimo ant transporto priemonių, išskyrus išorinės reklamos įrengimą ant keleivinio kelių transporto priemonių, vežančių keleivius reguliariais vietinio susisiekimo maršrutais, ir lengvųjų automobilių taksi, taip pat išorinės reklamos įrengimą ant kelių transporto priemonių, kai išorinė reklama pateikiama ant reklaminio įrenginio, įrengto ant  kelių transporto priemonės.

II. PARAIŠKOS IŠDUOTI LEIDIMĄ PATEIKIMO TVARKA

5. Pareiškėjas, norintis gauti Leidimą, raštu ar elektroninėmis priemonėmis, tiesiogiai arba per kontaktinį centrą (https://messagebox.verslovartai.lt) Savivaldybės administracijai (toliau – Administracija) pateikia:

5.1. paraišką, kurioje nurodoma:

5.1.1. pareiškėjo (juridinio asmens) pavadinimas, teisinė forma, kodas, buveinė; pareiškėjo (fizinio asmens) vardas, pavardė, gimimo data, adresas korespondencijai, individualios veiklos vykdymo registracijos pažymos ar verslo liudijimo numeris; telefono numeris, elektroninio pašto adresas (jeigu pareiškėjas jį turi); 

5.1.2. Reklamos plotas; 

5.1.3. Reklamos įrengimo adresas, vieta;

5.1.4. Reklamos skleidimo laikotarpis;

5.1.5. informacija apie Savivaldybės institucijos išduotą statybą leidžiantį dokumentą, jei reklaminis įrenginys, ant kurio numatoma skleisti Reklamą, yra statinys, kuriam privalomas šis dokumentas;
5.1.6. dokumento, patvirtinančio Savivaldybės institucijos sutikimą įrengti Reklamą, jei žemė, statiniai, įrenginiai ar kiti objektai, ant kurių numatoma įrengti Reklamą, priklauso Savivaldybei nuosavybės teise ar yra valdomi patikėjimo teise, data ir numeris;

5.1.7. kokiu būdu (tiesiogiai atsiimant Administracijoje, raštu (registruotu laišku) arba elektroninėmis priemonėmis) pareiškėjas norėtų gauti Leidimą;

5.1.8. kokiu būdu (raštu (registruotu laišku) arba elektroninėmis priemonėmis) pareiškėjas norėtų gauti Administracijos pranešimus;
5.2. dokumentus, patvirtinančius žemės, statinių, įrenginių ar kitų objektų, ant kurių įrengiama Reklama, nuosavybės teise ar kitais teisėtais pagrindais valdančio asmens (toliau – savininkas) sutikimą, išskyrus atvejus, kai pareiškėjas pats yra šių objektų savininkas. Jeigu Reklama įrengiama ant bendrojo naudojimo objektų, – butų ir kitų patalpų savininkų daugumos sutikimą, jeigu butų ir kitų patalpų savininkų bendrijos įstatuose ar jungtinės veiklos sutartyje nenumatyta kitaip;

5.3. nuosavybės teisę patvirtinančio dokumento kopiją, kai pareiškėjas yra žemės, statinių, įrenginių ar kitų objektų, ant kurių įrengiama Reklama, savininkas;

5.4. Reklamos įrengimo projektą (toliau – projektas), kurį sudaro:

5.4.1. aiškinamasis raštas;

5.4.2. reklaminio įrenginio vietos schema topografiniame plane, kai reklaminis įrenginys įrengiamas ant žemės;

5.4.3. Reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti Reklamą, esamos padėties spalvota nuotrauka ar projektas (kai objektas nepastatytas ar neįrengtas);

5.4.4. Reklamos spalvinis bei grafinis vaizdas;

5.4.5. reklaminio įrenginio projektas;

5.4.6. laikiklių bei tvirtinimo mazgų brėžiniai, jei Reklama tvirtinama laikikliais;

5.5. jei Reklama įrengiama ant stulpų, lynų ar kitokių konstrukcijų, esančių virš gatvių, – šiuos objektus eksploatuojančių subjektų raštišką sutikimą.

6. Paraiškos registruojamos jų gavimo dieną.

7. Jeigu pateikta daugiau kaip viena paraiška į tą pačią vietą Leidimui gauti, tai Leidimas išduodamas tam reklaminės veiklos subjektui, kurio paraiška įregistruotas anksčiausiai. 

8. Reklaminės veiklos subjektų paraiškos dėl Leidimo išdavimo, reklaminio turinio pakeitimo eskizo su pateiktais dokumentais, suderinto Projekto kopija, išduotų Leidimų kopijos laikomos ir pasibaigus Leidimo galiojimo terminui saugomos Administracijos direktoriaus (toliau – Direktorius) nustatyta tvarka.

III. LEIDIMO IŠDAVIMO IR ATSISAKYMO JĮ IŠDUOTI TVARKA
9. Leidimas išduodamas Administracijos Rinkliavų skyriuje (toliau – RS) per 20 darbo dienų nuo visų 5 punkte išvardytų dokumentų pateikimo dienos. Jei paraiška ir (ar) kiti dokumentai, kurių reikia Leidimui išduoti, nevisiškai, neteisingai užpildyti arba juose pateikti neteisingi duomenys, arba pateikti ne visi dokumentai, kurių reikia Leidimui išduoti, arba jie neatitinka teisės aktų nustatytų reikalavimų, ne vėliau kaip per 5 darbo dienas nuo dokumentų, kurių reikia Leidimui išduoti, gavimo paraiškoje nurodytu būdu pranešama apie tai pareiškėjui ir nustatomas 5 darbo dienų terminas trūkstamiems arba patikslintiems dokumentams pateikti, taip pat informuojama, kad terminas Leidimui išduoti skaičiuojamas nuo visų tinkamai įformintų dokumentų gavimo dienos. Leidimas išduodamas paraiškoje nurodytu būdu.
10. Leidimas išduodamas tik raštiškai suderinus Projektą su:

10.1. Administracijos Bendrojo skyriaus (toliau – BS) savivaldybės kalbos tvarkytoju (derina išorinės reklamos kalbos taisyklingumą, bet ne reklamos turinį);
10.2. inžinerinius tinklus eksploatuojančia įmone, jeigu Reklama įrengiama inžinerinių tinklų apsaugos zonoje;

10.3. su policijos pareigūnais, jei Reklama įrengiama arčiau kaip 30 metrų nuo gatvės bei arčiau kaip 150 metrų nuo kelio ne gyvenvietėje;

10.4. saugomos teritorijos direkcija arba regiono aplinkos apsaugos departamentu (jei nėra įsteigta direkcija), jei Reklama įrengiama saugomoje teritorijoje;
10.5. už kultūros paveldo apsaugą atsakinga institucija, jei Reklama įrengiama kultūros paveldo objekte, jo teritorijoje ir/ar apsaugos zonoje;

10.6. Administracijos Architektūros ir teritorijų planavimo skyriumi (toliau – ATPS). Asmuo, derinantis Projektą, privalo ne vėliau kaip per 3 darbo dienas nuo dokumentų gavimo raštu (registruotu laišku) ar elektroninėmis priemonėmis jį derinti arba pateikti Leidimo turėtojui motyvuotą atsisakymą jį derinti. 
11. Už Leidimo išdavimą mokama vietinė rinkliava. 

12. Vietinės rinkliavos dydį paskaičiuoja RS, vadovaudamasis galiojančiais Savivaldybės tarybos sprendimu nustatytais tarifais.

13. Vietinės rinkliavos už Leidimo išdavimą sumokėjimą patvirtinančio dokumento originalas ir jo kopija turi būti pateikti RS. 

14. Leidimas išduodamas tik tokiam laikotarpiui, už kurį paskaičiuota vietinė rinkliava. Leidimo galiojimo terminas nustatomas atsižvelgiant į pareiškėjo paraiškoje nurodytą Reklamos skleidimo laikotarpį ir negali būti ilgesnis kaip 5 metai.
15. Jeigu pasibaigus Leidimo galiojimo terminui reklaminės veiklos subjektas nori gauti naują Leidimą, jis Administracijai ne vėliau kaip prieš 20 darbo dienų iki Leidimo galiojimo termino pabaigos tvarkoje nustatyta tvarka turi pateikti prašymą, kuriame nurodomas turimo Leidimo numeris, jo išdavimo data, ir tvarkos 5 punkte nurodytus dokumentus, kurie pateikiami tik tuo atveju, jei pasikeitė turimam Leidimui gauti pateikti dokumentai ir (ar) juose nurodyti duomenys ir (ar) informacija. Leidimas šiame tvarkos punkte nurodytu atveju išduodamas tvarkoje nustatyta tvarka ir terminais. 

16. Jei Leidimo turėtojas Leidimo galiojimo laikotarpiu numato keisti nustatyta tvarka suderintos ir įrengtos Reklamos, išskyrus ant reklaminio įrenginio pateikiamos trumpalaikės išorinės reklamos, spalvinį ar grafinį vaizdą, bet nekeičia  reklaminio  įrenginio  konstrukcijos  ir  ploto, naujas Leidimas neišduodamas. Šiuo atveju Leidimo turėtojas Administracijai turi pateikti prašymą, kuriame nurodomas turimo Leidimo numeris, jo išdavimo data, ir tvarkos 5.4.4 punkte nurodytą dokumentą. 
17. Tvarkos 16 punkte nurodytu atveju ATPS ne vėliau kaip per 3 darbo dienas nuo tvarkos 15 punkte nurodytų dokumentų gavimo įvertina Reklamos spalvinio bei grafinio vaizdo atitiktį tvarkos reikalavimams ir raštu (registruotu laišku) ar elektroninėmis priemonėmis jį derina arba pateikia Leidimo turėtojui motyvuotą atsisakymą jį derinti.

18. Leidimą pasirašo RS vedėjas, jo nesant Direktoriaus įgaliotas asmuo. Popierinės formos Leidimas tvirtinamas RS antspaudu.
19. Leidime nurodoma Leidimą išduodanti institucija, Leidimo numeris, Leidimo turėtojo (juridinio asmens) pavadinimas, teisinė forma, kodas, buveinė; leidimo turėtojo (fizinio asmens) vardas, pavardė, individualios veiklos vykdymo registracijos pažymos ar verslo liudijimo numeris; telefono numeris, elektroninio pašto adresas (jeigu leidimo turėtojas jį turi), Reklamos įrengimo adresas, vieta, Reklamos plotas, Projekto numeris ir data, Leidimo galiojimo terminas, Leidimo išdavimo data.

20. RS Leidimus registruoja Leidimų registracijos žurnale, kuriame nurodomi šie rekvizitai:  eilės  numeris,  Leidimo turėtojo (juridinio asmens) pavadinimas, teisinė forma, kodas ir buveinė; Leidimo turėtojo (fizinio asmens) vardas, pavardė; Leidimo numeris, Leidimo išdavimo, Leidimo galiojimo sustabdymo, Leidimo galiojimo sustabdymo panaikinimo ar Leidimo galiojimo panaikinimo data, Leidimo galiojimo terminas, Reklamos įrengimo adresas, vieta, vietinės rinkliavos dydis, asmens, paėmusio Leidimą, parašas arba žyma apie Leidimo išsiuntimą registruotu laišku arba elektroninėmis priemonėmis.
21. Informacija apie Leidimų išdavimą, Leidimų galiojimo sustabdymą, Leidimų galiojimo sustabdymo panaikinimą, Leidimų galiojimo panaikinimą skelbiama Savivaldybės interneto svetainėje. Ši informacija turi būti paskelbta per 3 darbo dienas nuo Leidimo išdavimo, Leidimo galiojimo sustabdymo, Leidimo galiojimo sustabdymo panaikinimo ar Leidimo galiojimo panaikinimo. Skelbime nurodomi šie duomenys: Leidimo turėtojo (juridinio asmens) pavadinimas, teisinė forma, kodas ir buveinė; Leidimo turėtojo (fizinio asmens) vardas, pavardė; Leidimo numeris ir Leidimo išdavimo, Leidimo galiojimo sustabdymo, Leidimo galiojimo sustabdymo panaikinimo ar Leidimo galiojimo panaikinimo data.
22. Leidimas neišduodamas Lietuvos Respublikos reklamos įstatymo 12 straipsnio 7 dalyje nustatytais atvejais. Rašytinis motyvuotas atsisakymas išduoti Leidimą turi būti pateiktas ne vėliau kaip per 20 darbo dienų nuo visų dokumentų, kurių reikia Leidimui išduoti, gavimo. 
IV. LEIDIMO GALIOJIMO SUSTABDYMO IR PANAIKINIMO ATVEJAI IR TVARKA

23. Leidimo galiojimas sustabdomas Reklamos įstatymo 12 straipsnio 8 dalyje nustatytais atvejais.

24. Apie sprendimą sustabdyti Leidimo galiojimą Administracija per 5 darbo dienas nuo sprendimo priėmimo raštu (registruotu laišku) ar elektroninėmis priemonėmis praneša Leidimo turėtojui, nurodant trūkumus, dėl kurių sustabdytas Leidimo galiojimas ir nustatomas 5 darbo dienų terminą trūkumams ištaisyti. 

25. Leidimo turėtojas, kurio Leidimo galiojimas sustabdytas, turi ištaisyti Administracijos nurodytus trūkumus, dėl kurių sustabdytas Leidimo galiojimas, per tvarkos 24 punkte nurodytą terminą, kuris skaičiuojamas  nuo pranešimo apie Leidimo galiojimo sustabdymą gavimo dienos. Ištaisęs trūkumus, Leidimo turėtojas turi apie tai raštu ar elektroninėmis priemonėmis  pranešti Administracijai.

26. Leidimo galiojimo sustabdymas panaikinamas Reklamos įstatymo 12 straipsnio 9 dalyje nustatytu atveju.

27. Leidimo galiojimas panaikinamas Reklamos įstatymo 12 straipsnio 10 dalyje nustatytais atvejais.

28. Apie sprendimą panaikinti Leidimo galiojimą Administracija per 5 darbo dienas nuo sprendimo priėmimo raštu (registruotu laišku) ar elektroninėmis priemonėmis praneša Leidimo turėtojui ir  nurodo Leidimo galiojimo panaikinimo priežastis.

29. Jeigu teritorija, kurioje įrengta Reklama, reikalinga miesto reikmėms, tai reklaminės veiklos subjektui pasiūloma kita Reklamai įrengti vieta ir išduodamas kitas Leidimas arba grąžinama nustatytos vietinės rinkliavos dalis už laikotarpį, per kurį jis negalėjo eksploatuoti Reklamos.
30. Tvarkos 23 ir 27 punktuose nustatytais atvejais vietinė rinkliava negrąžinama.
31. Pasibaigus Leidimo galiojimo terminui arba panaikinus Leidimo galiojimą, Leidimo turėtojas privalo per 2 darbo dienas išardyti reklaminį įrenginį ar nukabinti Reklamą ir sutvarkyti aplinką.

V. KONTROLĖ IR ATSAKOMYBĖ

32. Reklaminis įrenginys turi būti projektuojamas ir įrengiamas vadovaujantis projektavimą, statybą, kraštovaizdžio apsaugą, teritorijų planavimą, valstybinės kalbos vartojimą reguliuojančių teisės aktų nuostatomis, Taisyklėmis, Savivaldybės institucijos patvirtintais išorinės reklamos specialiaisiais planais ar bendraisiais teritorijų planavimo dokumentais ir (ar) juose nustatytais Reklamos įrengimo reglamentais. 

33. Reklama, įrengiama ant statinių, savo forma ir masteliu turi derėti prie jų architektūros, neturi uždengti architektūrinių elementų ir detalių, keisti statinių kompozicijos, jų vizualinių charakteristikų ir architektūrinių sprendinių.

34. Reklamos įrengimo, eksploatavimo ir išardymo Savivaldybės teritorijoje ir Reklamos atitikimo suderintam Projektui reikalavimų laikymąsi ir kontrolę atlieka Administracijos Viešosios tvarkos skyriaus specialistas, o BS savivaldybės kalbos tvarkytojas tikrina, ar laikomasi Valstybinės kalbos įstatymo.  


35. Leidimas negali būti perduotas kitiems reklaminės veiklos subjektams.

36. Reklaminės veiklos subjektai, savavališkai įrengę Reklamą, atsako teisės aktų nustatyta tvarka.
VI. BAIGIAMOSIOS NUOSTATOS


37. Ginčai, kilę dėl tvarkos nuostatų nesilaikymo, sprendžiami įstatymų nustatyta tvarka.
_______________

PATVIRTINTA

Palangos miesto savivaldybės administracijos direktoriaus 
2013 m. spalio 9 d. įsakymo 

Nr. A1-1014
1.2 punktu
.................................................................................................................................................................................................................

(juridinio asmens pavadinimas, teisinė forma arba fizinio asmens vardas, pavardė)

.................................................................................................................................................................................................................

(juridinio asmens kodas arba fizinio asmens gimimo data)

...................................................................................................................................................................................................................

(fizinio asmens individualios veiklos vykdymo registracijos pažymos ar verslo liudijimo numeris)

...................................................................................................................................................................................................................

(juridinio asmens buveinė arba fizinio asmens adresas korespondencijai)

...................................................................................................................................................................................................................

( telefono numeris, fakso numeris, elektroninio pašto adresas)

Palangos miesto savivaldybės administracijai

PARAIŠKA
DĖL LEIDIMO ĮRENGTI IŠORINĘ REKLAMĄ SAVIVALDYBĖS TERITORIJOJE IŠDAVIMO
.....................................................

(data)

Palanga

	Prašau išduoti Leidimą įrengti išorinę reklamą savivaldybės teritorijoje:

	Reklamos plotas:
	 ........... m2

	Reklamos įrengimo adresas, vieta:
	..............................................................

	Reklamos skleidimo laikotarpis:
	nuo 20 .... - .... - .... iki 20 .... - .... - ....         

	Dokumento, patvirtinančio savivaldybės institucijos sutikimą įrengti išorinę reklamą, 
data ir numeris:
	20 .... - .... - ...., Nr. ......

	Leidimą pageidauju gauti (pažymėti pasirinktą variantą):
	tiesiogiai atsiimti Savivaldybės administracijoje
(
raštu (registruotu laišku)

(
elektroninėmis priemonėmis

(


	Savivaldybės administracijos pranešimus pageidauju gauti (pažymėti pasirinktą variantą):
	raštu (registruotu laišku)

(
elektroninėmis priemonėmis

(



	PRIDEDAMA:
	lapų sk.

	1. Reklamos įrengimo projekto kopija
	

	2. Statybą leidžiančio dokumento kopija
	

	3. Nuosavybės teisę patvirtinančių dokumentų kopijos
	

	4. Objekto, ant kurio įrengiama išorinė reklama, savininko sutikimas
	

	5. Objektą eksploatuojančio subjekto raštiškas sutikimas
	


Pareiškėjas 
.....................................................


....................................................................

           (parašas)


                            
                       (vardas, pavardė)
________________________________
PATVIRTINTA

Palangos miesto savivaldybės administracijos direktoriaus 
2013 m. spalio 9 d. įsakymo 

Nr. A1-1014
1.3 punktu

LIETUVOS RESPUBLIKA

PALANGOS MIESTO SAVIVALDYBĖS ADMINISTRACIJOS 
RINKLIAVŲ SKYRIUS
L E I D I M A S   NR.

ĮRENGTI IŠORINĘ REKLAMĄ PALANGOS MIESTO 
SAVIVALDYBĖS TERITORIJOJE 
Leidimo turėtojas:

Įmonės pavadinimas, teisinė forma arba fizinio asmens vardas, pavardė ............................................................................................................……………………...........……...
Įmonės kodas arba fizinio asmens gimimo data …….........………………………………...........................................................………………………………......

Fizinio asmens individualios veiklos vykdymo registracijos pažymos ar verslo liudijimo numeris …..………….........……………………………….…………..............................................………………………….

Adresas, telefono numeris, elektroninio pašto adresas

........................................................................................................................................................


Reklamos įrengimo adresas, vieta..........................................................


Reklamos plotas (m2)...............................................................................

Projekto numeris ir data..........................................................................

Leidimo galiojimo terminas ...................................................................


Leidimo išdavimo data.............................................................................
A. V.    ..……………………………………….………………….…………...............................………….

(leidimą išdavusio tarnautojo pareigos, parašas, vardas, pavardė)

Pastabos:


Leidimo turėtojas įsipareigoja:


1. Reklamą pagal nustatyta tvarka suderintą projektą įrengti savo lėšomis.

2. Savo teisių ir pareigų neperduoti tretiesiems asmenims.


3. Keičiant suderintos ir įrengtos reklamos spalvinį ar grafinį vaizdą reklamos projektą derinti nustatyta tvarka.


4. Užtikrinti, kad reklamos įrenginys būtų tvarkingas.


5. Pasibaigus leidimo galiojimo terminui per 2 darbo dienas nuimti ar išardyti reklamą ir sutvarkyti aplinką.

6. Laikytis Lietuvos Respublikos teisės aktų, Palangos miesto savivaldybės tarybos, Palangos miesto savivaldybės administracijos direktoriaus įsakymų, reglamentuojančių reklaminę veiklą, bei šio leidimo reikalavimų.  

Sutinku, kad, neįvykdžius 5 punkto reikalavimo, įrengtos išorinės reklamos išvežimą (nukėlimą) ir saugojimą organizuotų Palangos miesto savivaldybės administracija. Patirtas išlaidas apmokėsiu pagal Palangos miesto savivaldybės administracijos pateiktą sąskaitą.

